stanford-oval/wikipedia huggingface dataset:
Operaatio Prosperity Guardian
Tapahtumat

Operaation alkuvaiheessa loppuvuodesta 2023 alueella olivat ainakin Yhdysvaltain laivaston ohjushävittäjät USS Carney, USS Laboon ja USS Mason sekä lentotukialus USS Dwight D. Eisenhower. Nämä ovat torjuneet huthien ohjuksia ja lennokkeja ilmatorjuntaohjuksillaan. Myös lentotukialukselta lähetetyt F/A-18E/F Super Hornet -hävittäjät ovat ampuneet uhkia alas. Laivaston helikopterit upottivat kolme huthien alusta, jotka hyökkäsivät Maersk Linen laivaa vastaan 31. joulukuuta. Myöhemmin sotalaivat alueella ovat vaihtuneet ja torjuntatoimia on jatkettu.
Tapahtumat > Ilmaiskut Jemeniin

Yöllä 11.–12. tammikuuta 2024 Yhdysvallat ja Iso-Britannia tekivät hutheja vastaan Jemeniin kymmenien ilmaiskujen sarjan hävittäjälentokoneilla ja Tomahawk-risteilyohjuksilla. Tomahawkit laukaistiin sotalaivoilta. Britannian Eurofighter Typhoon -hävittäjät lensivät tukikohdastaan Kyprokselta. Iskujen kohteina oli esimerkiksi komentopaikkoja, varastoja ja ilmatorjuntajärjestelmiä. Huthien mukaan ainakin viisi sen taistelijaa kuoli ja yksittäisiä iskuja olisi ollut 73. Yhdysvallat jatkoi iskuja seuraavana yönä. Iskut herättivät laajaa huomiota ja mielipiteitä puolesta ja vastaan. Muun muassa Iran on tuominnut iskut. Sittemmin ilmaiskuja on jatkettu pienimuotoisemmin useita kuukausia.
Huthien toiminta Bab el Mandebin salmessa: Punaisella alukset, joita vastaan on isketty ohjuksin tai lennokein; sinisellä kaapatut alukset
Käännös suomeksi
Nuoruus vauhdissa

| Nuoruus vauhdissa |
| --- | --- |
 Elokuvan juliste.
Ohjaaja:  Valentin Vaala
Käsikirjoittaja:  Usko Kemppi
Tuottaja:  Risto Orko
Säveltäjä:  Erkki Ertama
Kuvaaja:  Reijo Lås Yrjö Aaltonen
Leikkaaja:  Armas Laurinen
Lavastaja:  Roy
Koreografi:  Anna-Liisa Hämeensalo
Pääosat:  Lasse Liemola Laila Kinnunen Anja Haahdenmaa Rami Sarmasto
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  17. helmikuuta 1961
Kesto:  74 minuuttia
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Nuoruus vauhdissa on Valentin Vaalan ohjaama värielokuva vuodelta 1961. Iskelmien ja moottoriurheilun varaan rakennetun tarinan keskiössä on neljä nuorta kaupunkilaista kaupallisine, taiteellisine, romanttisine ja urheilullisine pyrkimyksineen. Musiikkielokuvaksi luonnehditun filmin neljästä pääroolin esittäjästä Anja Haahdenmaa ja Rami Sarmasto olivat ammattinäyttelijöitä, Lasse Liemola ja Laila Kinnunen iskelmälaulajia.
Nuoruus vauhdissa kuvattiin Sovcolor-menetelmällä. Elokuvan yleisömenestys jäi melko huonoksi. Useat suomalaiset elokuvayhtiöt olivat tehneet menestyksekkäitä musiikkielokuvia, joten Suomi-Filmi ja ohjaaja Vaala halusivat lähteä samalle linjalle. Luontevaa lopputulosta ei syntynyt, kun tekijät Vaala ja Kemppi olivat jo reippaasti keski-ikäisiä.
Juoni

Elokuvan musiikillinen johtoaihe Onnellinen sydämeni esitellään alussa, kun Lasse kehittää uuden iskelmän linnunlaulun inspiroimana. Sen jälkeen esitellään Lassen naapuri Laila, Lassen veli Rami ja Anjukka Reinonen, televisioyhtiön johtajan tytär. Anjukka kutsuu autokorjaamolla työskentelevän Ramin ajelulle Porvoon suuntaan. He pysähtyvät eräälle tanssilavalle, jossa Lasse esiintyy Erkki Ertaman orkesterin solistina. Anjukka kiinnittää välittömästi Lassen yhtyeineen isänsä televisiokanavalle, mutta ei tiedä vielä Ramin ja Lassen olevan veljeksiä.
Laila työskentelee rouva Hilkkalan muotisalongissa, jonne Anjukan isä johtaja Reinonen saapuu. Reinonen haluaa Lailan laulamaan samaan televisio-ohjelmaan, jonne Anjukka otti Lassen. Elokuvan subrettipari Sandra Senninen ja Arvidy pääsevät myös esiintymään kyseiseen ohjelmaan. Anjukka saa isänsä ostamaan uuden moottoripyörän Ramille, jolloin nuori mies pääsee osallistumaan moottoripyöräkilpailuun. Laila on ihastunut Ramiin ja pelkää, että Anjukalla ja Ramilla on suhde.
Reinox-TV-mainoksen ohjelma on menestys. Laila tulkitsee ikivihreän kappaleen ”Tulipunaruusut”, Lasse esittää elokuvan johtoaiheena olevan iskelmän ja Sandra näyttelee puistosketsin Arvidynsa kera.
Elokuva huipentuu Turussa, jonne kaikki kerääntyvät seuraamaan Ruissalon ajoja. Rami voittaa kilpailun. Johtaja Reinosen ja rouva Hilkkalan välille on syttynyt rakkaussuhde, Sandra ja Arvidy ovat lämmittäneet vuosikymmenien takaisen suhteensa, Anjukka osoittaa kiinnostusta Lassea kohtaan ja Laila saa Raminsa.
Näyttelijät

| 0 | 1 | 2 |
| --- | --- | --- |
|  Lasse Liemola  | … |  Lasse   |
|  Laila Kinnunen  | … |  Laila   |
|  Anja Haahdenmaa  | … |  Anjukka Reinonen   |
|  Rami Sarmasto  | … |  Rami   |
|  Senni Nieminen  | … |  Sandra Senninen   |
|  Hilkka Helinä  | … |  rouva Hilkkala   |
|  Oiva Sala  | … |  ohjaaja   |
|  Taito Mäkelä  | … |  Arvidy   |
|  Reino Valkama  | … |  johtaja Reinonen   |
|  Helvi Aunio  | … |  Lailan äiti   |
|  Kaarina Vihma  | … |  ompelimon tyttö   |
|  Merja Keränen  | … |  ompelimon tyttö   |
|  Jarno Hiilloskorpi  | … |  automekaanikko   |
|  Eero Maijala  | … |  automekaanikko   |
|  Lilja Suominen  | … |  ompelimon tyttö   |
|  Erkki Ertama  | … |  pianisti   |
|  Seppo Rannikko  | … |  saksofonisti   |
|  Heikki Laurila  | … |  kitaristi   |
|  Seppo Kolehmainen  | … |  tanssiin pyytävä poika   |
|  Sirkka Breider  | … |  nainen tanssilavalla   |
|  Paavo Pentikäinen  | … |  studioapulainen   |
|  Paavo Honkamäki  | … |  autonkuljettaja   |
|  Arttu Suuntala  | … |  mekaanikko   |
|  Markus Similä  | … |  kuuluttaja   |
|  Jaakko Talaskivi  | … |  katsoja Ruissalossa   |
|  Uolevi Lönnberg  | … |  katsoja Ruissalossa   |
|  Reijo Lås  | … |  mies ravintolassa   |
Huomioita

Tekijöidensä ”kevyeksi kesäkeitoksi musiikkimaustein” luonnehtimaan elokuvaan lisättiin Pacita Tomás Balletin ”Pasodoble”. Elokuvan televisiomainososuudet ovat tietoista parodiaa televisiotoiminnasta, joka otti Suomessa tuolloin ensiaskeleitaan ja oli noussut kilpailemaan elokuvayleisön huomiosta. Rami Sarmasto näyttelee kolmesta elokuvaroolistaan viimeisessä.
Toisinaan Nuoruus vauhdissa on luettu iskelmäelokuvien joukkoon. Se eroaa muista lajityypin teoksista verraten vähäisen musiikkipitoisuutensa takia: elokuvassa esitetään seitsemäntoista musiikkikappaletta, kun muissa iskelmäelokuvissa niitä on jopa useita kymmeniä. Nuoruus vauhdissa -elokuvan juonenkehittely saa huomattavasti enemmän aikaa kuin tyylipuhtaissa iskelmäelokuvissa.
Arviot

Suomalainen värielokuva oli nuori ilmiö 1960-luvun alussa. Kriitikot kiinnittivät huomiota Nuoruus vauhdissa -teoksen onnistuneeseen värien käyttöön, mutta elokuvan tarinaa pidettiin kovin köykäisenä. Uuden Suomen Heikki Eteläpää arvioi elokuvan melko huumorittomaksi ”huvinäytelmän tekeleeksi”. Tilanteiden eloisa vaihtelu sai kuitenkin kiitosta. Ylioppilaslehden Risto Hannula teilasi tanssikohtausten koreografian ja heikot lavastukset. Myöskään elokuvan musiikki ei lämmittänyt kriitikoita. Näyttelijöistä kehuja keräsi Senni Nieminen. Useita kertoja televisiossa esitettyä elokuvaa luonnehti kesäkuun 2012 esityksen aikaan julkaistussa arviossa eräs kriitikko kömpelöksi iltamatyyliseksi hupailuksi.
Johtaja Reinonen (Valkama) ja rouva Hilkkala (Hilkka Helinä).
Paežeriai

Paežeriai on kylä Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 376 asukasta.
Kylän sijainti kartalla
Paektuvuoren purkaus 946

Purkauksen arvioitu vaikutusalue.
Paektuvuoren purkaus 946 oli Pohjois-Korean ja Kiinan rajalla sijaitsevan Paektuvuoren suuri purkaus vuonna 946 tai 947. Vuonna 2016 julkaistun tutkimuksen mukaan  purkauksessa saattoi vapautua ilmakehään jopa 45 megatonnia rikkiä, mutta purkauksen vaikutus Maapallon ilmastoon jäi kuitenkin yllättävän vähäiseksi. Esimerkiksi Tamboran vuoden 1815 purkauksessa rikkiä vapautui ilmakehään vain 28 megatonnia, mutta seurauksena oli kesätön vuosi 1816.
Ilmastoa viilentävää vaikutusta saattoi pienentää vuoren pohjoinen sijainti ja purkauksen ajoittuminen talveen, jolloin ilma oli kylmempää ja rikkihiukkaset laskeutuivat maahan nopeammin. Suurin osa rikistä saattoi vapautua myös ennen varsinaista purkausta, jolloin se ei edes päässyt kohoamaan korkealle ilmakehään ja leviämään laajalle.
Vuonna 2021 vulkanologit arvioivat, että kyseessä oli todennäköisesti luultua pienempi VEI-6-luokan eikä VEI-7-luokan purkaus, jossa vapautui 40–98 kuutiokilometriä ainetta – noin puolet aikaisemmista arvioista.
Paenneiden mitali

Mitali kuvattuna edestä ja takaa
Paenneiden mitali (ransk. Médaille des Évadés) on ranskalainen sotilasansiomitali, joka perustettiin 20. elokuuta 1926. Sitä myönnettiin sotavangeiksi jääneille henkilöille, jotka onnistuivat pakenemaan tai kuolivat pakoyrityksen aikana. Ranskan kansalaisten lisäksi mitalia voidaan myöntää myös Ranskan asevoimien alaisuudessa palvelleille ulkomaalaisille.
Mitalia myönnetään yhdessä luokassa:
mitalin nauha
Pampasammaltikka

| Pampasammaltikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Kääpiötikat Veniliornis
Laji::  frontalis
Kaksiosainen nimi
 Veniliornis frontalis  (Cabanis, 1883) 

Katso myös
   Pampasammaltikka Wikispeciesissä   Pampasammaltikka Commonsissa 
Infobox OKNimi-testi OKIUCN-testi OK: 
Pampasammaltikka (Veniliornis frontalis) on eteläamerikkalainen tikka. Sen esiintymisalue ulottuu Boliviasta Andien rinteitä seuraillen Luoteis-Argentiinaan. Jean Cabanis kuvaili lajin holotyypin Tucumánista Argentiinasta vuonna 1883.
Jalkapallon maailmanmestaruuskilpailujen 2006 kokoonpanot

Tämä sivu esittelee vuoden 2006 jalkapallon maailmanmestaruuskilpailujen 32 osallistujajoukkuetta sellaisina kuin ne ilmoitettiin turnaukseen. Joukkueissa on 23 pelaajaa. Joukkueiden kapteenit on merkitty (c)-merkillä.
| Lopputurnauksen joukkueet |
| --- | --- | --- | --- | --- | --- | --- |
| UEFA 14 |  Alankomaat |  Englanti |  Espanja |  Italia |  |  |
|   |  Kroatia |  Portugali |  Puola |  Ranska |  |  |
|   |  Ruotsi |  Saksa |  Serbia ja Montenegro |  Sveitsi |  |  |
|   |  Tšekki * |  Ukraina * |   |   |  |  |
| CONMEBOL 4 |  Argentiina |  Brasilia |  Ecuador |  Paraguay |  |  |
| CONCACAF 4 |  Costa Rica |  Meksiko |  Trinidad ja Tobago * |  Yhdysvallat |  |  |
| CAF 5 |  Angola * |  Ghana * |  Norsunluurannikko * |  Togo * |  |  |
|   |  Tunisia |   |   |   |  |  |
| AFC 4 |  Etelä-Korea |  Iran |  Japani |  Saudi-Arabia |  |  |
| OFC 1 |  Australia ** |   |   |   |  |  |
|  * Ensikertalainen, FIFA katsoo Tšekin eri joukkueeksi kuin Tšekkoslovakian ja Serbia ja Montenegron vuoden 1990 jälkeisen Jugoslavian joukkueen seuraajaksi. ** Australia pääsi kisoihin Oseanian maanosaliiton karsinnoista, mutta siirtyi vuoden 2006 alussa Aasian maanosaliittoon AFC:hen. |  * Ensikertalainen, FIFA katsoo Tšekin eri joukkueeksi kuin Tšekkoslovakian ja Serbia ja Montenegron vuoden 1990 jälkeisen Jugoslavian joukkueen seuraajaksi. ** Australia pääsi kisoihin Oseanian maanosaliiton karsinnoista, mutta siirtyi vuoden 2006 alussa Aasian maanosaliittoon AFC:hen. |  * Ensikertalainen, FIFA katsoo Tšekin eri joukkueeksi kuin Tšekkoslovakian ja Serbia ja Montenegron vuoden 1990 jälkeisen Jugoslavian joukkueen seuraajaksi. ** Australia pääsi kisoihin Oseanian maanosaliiton karsinnoista, mutta siirtyi vuoden 2006 alussa Aasian maanosaliittoon AFC:hen. |  * Ensikertalainen, FIFA katsoo Tšekin eri joukkueeksi kuin Tšekkoslovakian ja Serbia ja Montenegron vuoden 1990 jälkeisen Jugoslavian joukkueen seuraajaksi. ** Australia pääsi kisoihin Oseanian maanosaliiton karsinnoista, mutta siirtyi vuoden 2006 alussa Aasian maanosaliittoon AFC:hen. |  * Ensikertalainen, FIFA katsoo Tšekin eri joukkueeksi kuin Tšekkoslovakian ja Serbia ja Montenegron vuoden 1990 jälkeisen Jugoslavian joukkueen seuraajaksi. ** Australia pääsi kisoihin Oseanian maanosaliiton karsinnoista, mutta siirtyi vuoden 2006 alussa Aasian maanosaliittoon AFC:hen. |  |  |
Pampasuohaukka

| Pampasuohaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Circinae
Suku::  Suohaukat Circus
Laji::  buffoni
Kaksiosainen nimi
 Circus buffoni  (Gmelin, 1788) 
Katso myös
   Pampasuohaukka Wikispeciesissä   Pampasuohaukka Commonsissa 
Infobox OKNimi-testi OKIUCN-testi OK: 
Pampasuohaukka (Circus buffoni) on haukkojen heimon petolintu. Sitä tavataan Argentiinassa, Boliviassa, Brasiliassa, Chilessa, Kolumbiassa, Ranskan Guayanassa, Guyanassa, Paraguayssa, Surinamessa, Trinidad ja Tobagossa, Uruguayssa ja Venezuelassa. Vaelluslintuna sitä on tavattu Falklandin saarilla (Malvinas) ja Panamassa.
Sitä esiintyy hyvin laajalla alueella, ja sen populaatio on pienenemässä, mutta sitä pidetään toistaiseksi elinvoimaisena. Sen elinpiiriä ovat ensisijaiset erilaiset subtrooppiset ja trooppiset suotyypit 300–1 000 metrin korkeudessa, mutta sitä tavataan myös viljellyillä mailla, heinäaroilla, kuivilla savanneilla ja yli 8 hehtaarin kokoisilla ajoittain kuivuvilla järvillä.
Outo nauha

| Outo nauha Henri & Kasperi |
| --- | --- | --- |

Studioalbumin tiedot
 Äänitetty : 2007–2009
 Julkaistu: 30. lokakuuta 2009
 Tuottaja(t): Laineen Kasperi
 Tyylilaji: kuunnelma, rap
 Kesto: 69.08
 Levy-yhtiö: Ähky Records
Julma-Henrin muut julkaisut
| SRJTNT vol. 1 2008 | Outo nauha 2009 | Psykoterapia 2010 |
Laineen Kasperin muut julkaisut
| Saatana saapuu Sörnäisiin 2008 | Outo nauha 2009 | Olet tässä / Du är här / You are here 2010 |
Outo nauha (tyyliteltynä OU_TO_NAU_HA.) on Julma-Henrin ja Laineen Kasperin vuoden 2009 lokakuussa julkaistu albumi. Albumin ensimmäisestä ”Meitsi on matafaka” -nimisestä kappaleesta on julkaistu Timo Turusen ohjaama musiikkivideo. Levyn julkaisi Ähky Records ja jakeli suomalainen Supersounds. Albumi nousi julkaisuviikollaan (45/2009) Suomen virallisen listan sijalle 22. Outo nauha ”audioelokuvassa” kuunnelman hahmot elävät lopun aikoja ylikansallisen yrityksen hallitessa maailmaa.
Tuotanto

Albumin työstäminen aloitettiin jo Julma-Henrin debyyttialbumin Al-Qaida Finlandin jälkeen keväällä 2007. Laineen Kasperi kuvasi tuotantoa seuraavasti:
»Outo nauhahan sai alkunsa jo Al-Qaida Finlandin valmistuessa. Sitä ääniteltiin aina kun siltä tuntui ja sitähän oli siis aivan saatanan hauska tehdä. Minä tein enimmäkseen musiikit ja taustat eli äänisuunnittelun.»
Julkaisu

Albumin piti aluksi ilmestyä 30. syyskuuta 2009, mutta sen julkaisua siirrettiin aluksi päivälle 7. lokakuuta, sitten 14. lokakuuta, 21. lokakuuta, 28. lokakuuta ja virallinen julkaisu oli 30. lokakuuta 2009. Ähky Records ilmoitti viivästymisen johtuvan ongelmista puolalaisen levypainon kanssa.
Meitsi on matafaka

Albumilta julkaistiin kesällä 2009 yksi promosingle ja siitä kuvattiin musiikkivideo. Videolla näkövammainen naishenkilö lähtee kävelylle mukanaan opaskoira. Musiikkivideota on kuvattu Helsingin keskustassa ja Ruoholahdessa. Musiikkivideon on ohjannut Timo Turunen. Kappaleen on säveltänyt, sovittanut ja soittanut Universtas.
Kappaleet

Meitsi on matafaka – 2.59
Alussa – 2.43
Tuotantotehdas – 3.55
Lauantaiaamu – 2.27
Menestys – 4.47
Turva – 1.34
Jos olisit, kuka olisit? – 2.38
Menestys 2 – 3.48
Kohtaus kadulla – 2.56
Tuotantotehdas 2 – 2.19
Luuppi – 2.34
Sunnuntaiaamu – 5.33
Kansalainen – 8.49
Megaturbo – 6.31
Valioyksilö – 5.20
Luupin loppu – 2.12
Laitisen apteekki – 3.56
Lähtö – 4.18
Aiheesta muualla

”Meitsi on matafaka” -musiikkivideo YouTubessa
Kuvakaappaus ”Meitsi on matafaka” -musiikkivideosta.
Pennitön Onassis

| Pennitön Onassis Jussi Hakulinen |
| --- | --- | --- |

Studioalbumin tiedot
 Äänitetty : 1991
 Julkaistu: 1991
 Tuottaja(t): Costello Hautamäki
 Tyylilaji: pop rock
 Kesto: 40.40
 Levy-yhtiö: West Coast Records
Jussi Hakulisen muut julkaisut
| Valtaa ja voimaa 1986 | Pennitön Onassis 1991 | Vieraskirja 1995 |
Pennitön Onassis on suomalaismuusikko Jussi Hakulisen kolmas albumi. Se julkaistiin vuonna 1991.
Kappaleet

Kaikki sävellykset ja sanoitukset Jussi Hakulinen.
Kuunvalon alla – 4.17
Lentävä hollantilainen – 3.02
John Wayne – 4.41
Neulansilmä – 2.50
Toinen tie – 2.54
Aurinkokuningas – 3.47
Moottorimies – 3.02
Afrodite – 3.41
Hiilestä syntyy timantti – 3.40
Vuosi – 4.19
Pennitön Onassis – 4.09
Aiheesta muualla

Pennitön Onassis discogs.com -sivustolla
PPARD

PPARD-proteiinin rakenne.
PPARD on PPAR-geeniperheeseen kuuluva geeni, joka koodaa PPARδ (peroxisome proliferator-activated receptor delta) reseptoriproteiinia ihmisen kuudennessa kromosomissa. Proteiinin toiminnalla on kolme pääosa-aluetta: energia-aineenvaihdunnan säätely, solujen lisääntyminen ja erilaistuminen, sekä solujen suojelu stressitilassa. PPAR:t (PPARγ, PPARα, and PPARδ) ovat tuman reseptoriproteiineja, jotka säätelevät monia tärkeitä aineenvaihduntaprosesseja, sekä toimivat itsenäisesti että ligandien sääteleminä transkriptiotekijöinä, jotka kontrolloivat geenien toimintaa tarttumalla niiden promoottorialueiden vaste-elementteihin. PPAR- ligandeina toimivat pääasiassa rasvahapot ja niiden johdannaiset. PPARα esimerkiksi tehostaa rasvahappojen käyttöönottoa ja vaikuttaa verisuonten seinämien paksuuteen. PPARγ parantaa glukoosiaineenvaihduntaa. Kaikilla kolmella on rooli lipidisensoreina ja lipidi aineenvaihdunnansäätelyssä.
Ilmeneminen aineenvaihdunnassa

PPARδ-proteiinia tuotetaan ihmisellä useassa kudoksessa, erityisesti rasvahappoja katalysoivissa kudoksissa kuten maksasoluissa ja luurankolihaksessa. Lisäksi proteiinia tuotetaan myös sydämessä, pernassa, kateenkorvassa, aivoissa sekä perä- ja ohutsuolessa.
Ensimmäisiä viitteitä PPARδ-proteiinin roolista lihaksien energia-aineenvaihdunnassa oli sen lisääntynyt ilmeneminen paaston ja kestävyysharjoittelun aikana. Tällöin PPARδ-proteiini varmistaa lihasten energiansaannin rasvahappojen hajotuksella. PPARδ-proteiini suojelee soluja oksidatiivisessa stressissä ja edistää solujen lisääntymistä ja erilaistumista. PPARδ saa aikaan 2-tyypin säikeiden muuntumisen 1-tyypin säikeisiin, joissa mitokondrioiden sekä myoglobiinien määrä on suurempi kuin 2-tyypin säikeissä. Tämä mahdollistaa paremman kapasiteetin aerobiseen harjoitteluun. Fyysinen harjoittelu vaikuttaa PPARD-geenin ilmenemiseen. Negatiivinen korrelaatio PPARD-ilmentymisen sekä kehon absoluuttisen rasvamassan välillä voi olla osoitus PPARD:n vaikutuksesta aineenvaihdunnalliseen sopeutumiseen. PPARD lisää lipidien käyttöönottoa, jota voidaan hyödyntää urheilijoiden kehonkoostumusten kontrolloinnissa.
Urheilugenetiikka

PPARD-geenin  ekspressio lisääntyy urheilun aikana, jolloin se lisää rasvanpolttoa ja sen katsotaan olevan yksi urheilulliseen kykyyn vaikuttavista geeneistä. PPARD-geenin SNP:ien eli yhden emäksen monimuotoisuuksien on todettu vaikuttavan esimerkiksi dynaamiseen tasapainoon eli kehon tasapainon ylläpitämiseen liikkeen aikana. Tietyt geenin variantit ovat yleisempiä huippu-urheilijoiden keskuudessa, joka viittaa erityisesti näiden varianttien hyötyyn urheilussa.
Käyttö sairauksien hoidossa

Agonistimolekyylit aktivoivat PPARδ:n toimintaa ja tehostavat lipidien ja glukoosin aineenvaihduntaa kudoksissa, ja niiden käyttöä aineenvaihdunnallisten sairauksien, kuten liikalihavuuden hoidossa on tutkittu. PARδ ja liikuntaharjoittelu lisäävät hiirillä tehdyn tutkimuksen mukaan oksidatiivisia lihasfibrilleja ja juoksukestävyyttä, joten suun kautta otettavilla lääkkeillä voitaisiin parantaa harjoitusärsykkeeseen sopeutumista sekä kestävyyttä. Riski agonistien dopingkäytöstä sekä syöpää aiheuttavista vaikutuksista on kuitenkin hidastanut lääkkeiden kehittämistä.
Paavola (Myrskylä)

Paavola on Paavolantien varrella oleva kylä Myrskylässä. Siellä on toiminut aikaisemmin Paavolan kartano, mikä on toiminut alun perin Myrskylän kartanon maidontuotantoa tukevana kasvattamokartanona, apukartanona. Alue on ollut uukuniemeläisen siirtoväen asuttamaa toisen maailmansodan jälkeisestä ajasta alkaen.
Kyläkeskus muodostuu Metsälän, Poutalan, Virtalan, Suolasalmen ja Hankalan taloista. Paavolan keskustasta pohjoiseen menevältä osuudelta kääntyy länteen menevä tie, joka kiertää Koirasuon eteläpuolelta ja päättyy miltei Pukkilan rajalle. Tien pääasiallinen käyttö on metsäautotie.
Pohjoiseen kääntyvän Paavolantien jatkeella on Sääksmäentie, joka muodostaa oman kylämäisen kokonaisuutensa, jossa ovat Kilpilän ja Vaskiharjun talot. Sääksmäentie kiertää ympyrän ja sen itäisin osa on miltei Pukkilan kunnanrajalla. Teleliikenteeseen vaikuttaa Telian Kanteleen telemasto.
Paavolantien varrella, mutta jo lähellä Kylmäsuota sijaitsevat Metsämäen ja Koivulinnan talot, joista jälkimmäinen ei ole siirtoasutusta, vaan saanut asukkaansa Myrskylän kartanolta. Koivulinnalta kääntyy oikotie Kulmalaan Kylmäsuontiehen idässä yhtyen, jonka varrella on kaksi vapaa-ajanasuntotaloa. Tien päässä on kaksi taloa, Kulmala ja Marjala.
Paavolassa ei ole enää karjataloutta, vaan viljanviljelyä.
Luonnonsuojelu

Paavolan kolmas Kerttu Nelimarkan perikunnan maille perustettu luonnonsuojelualue Takusenojalla, YSA206827, 20.2.2012, sijaitsee Paavolassa. Sen laajuus on 10,7 hehtaaria. Paavolan ensimmäinen luonnonsuojelualue Karsojalla ja toinen luonnonsuojelualue Lähdeojalla ovat lähempänä Kylmäsuota.
Paavolantie

Paavolantie kulkee Myrskylän kirkonkylästä Paavolan kylän kautta Kylmäsuolle.
| Paavolantie | paikka | muuta |
| --- | --- | --- |
10: 
|  | Paavolantien ja seututie 167:n risteys |  |
33: 
39: 
46: 
|  | Sudentullintien risteys ja Paavolantie 46:n liittymä |  |
|  | suuri oja ja maantiesilta |  |
| 117 | liittymätie | kenttäsaha ja vapaa-ajanasunto |
|  | Ojalankujan risteys |  |
|  | Valkeasuon itäinen metsäautotie | moottoriajoneuvolla-ajo kielletty ja puomi |
|  | Sudentullintien risteys ja Paavolantie 46:n liittymä |  |
242: 
304: 
|  | Valkeasuon läntinen metsäautotie | puomi |
|  | metsästysmaja | Myrskylän Metsäpojat ry  |
| 373 | Metsälän luomutila  |  |
|  | metsäautotie | yhtyy seututie 162:een |
|  | Sääksmäentien risteys |  |
|  | metsäautotie | yhtyy seututie 162:een |
|  | tilatie |  |
473: 
535: 
| 545 | tilaliittymä | Onnin tupa |
|  | Koirasuon metsäautotie |  |
| 617 | Metsälän luomutila  |  |
|  | taukotupa |  |
| 768 | Metsämäki | Kylmäsuo |
| 805 | Koivulinna | Kylmäsuo |
| 819 A |  | Kylmäsuo |
| 819 B |  | Kylmäsuo |
| 819 C |  | Kylmäsuo |
|  | lato - entinen kylmäkuivuri | Kylmäsuo |
|  |  | Kylmäsuontien risteys |
PP-19 Bizon

| PP-19 Bizon |
| --- | --- |
 PP-19 Bizon tukki sisääntaitettuna
Tyyppi:  Massasulkuinen, sarjatulta ampuva konepistooli
Valmistaja:  IZHMASH, Venäjän valtion asetehdas
Valmistusmaa:  Venäjä
Valmistusvuodet:  n. 1993–
Tekniset tiedot
Kaliiperi(t):  9×18 mm PM ja PMM 9×17 mm Browning court 7,62×25 mm Tokarev 9×19 mm Parabellum
Aseen pituus:  425 mm (tukki taitettuna) 660 mm (tukki avattuna)
Piipun pituus:  240 mm
Paino (tyhjänä):  2,1 kg (lipastettuna 2,7 kg)
Lipas:  vaihtolipas
Kapasiteetti:  64 (9 mm) tai 45 (7.62 mm) patruunaa
Ammuksen lähtönopeus:  ?
Tehokas kantama:  100-200 m
Teoreettinen kantama:  300 m
Tulinopeus (laukausta/min):  600-700
PP-19 Bizon (ven. ПП-19 Бизон, bizon (biisoni)) on venäläinen konepistooli, joka perustuu AK-74- ja AK-100 -sarjan rynnäkkökivääreihin. Aseen toimintaperiaate, tähtäin, kädensijat ja taittoperä ovatkin hyvin samanlaiset kuin AK-74:ssä. PP-19 Bizon suunniteltiin alun perin lähitaisteluaseeksi terrorisminvastaisten yksikköjen ja viranomaisten käyttöön. Aseella voidaan ampua sarjatulta tai kertatulta rynnäkkökiväärin tapaan.
Pienestä koosta huolimatta PP-19 Bizon voidaan varustaa esimerkiksi äänenvaimentimella, liekinsammuttimella, optisilla ja punapistetähtäimillä, laserosoittimella tai pimeänäkölaitteella.